text: [{"text_idx": "#000004", "text": "\u201cEg haldi, at melodimessiga er hetta ein sera sterk u\u0301tga\u0301va, to\u0301nleikurin er fyri ta\u00f0 mesta r\u00e6\u00f0uliga larmuttur, trummirnar koyra vi\u00f0 asins fer\u00f0, og Terji fresar vi\u00f0 gittaranum og sp\u00e6lir soloir, men omana\u0301 liggur n\u00e6stan alti\u0301\u00f0 ein fangandi melodiur."}, {"text_idx": "#000007", "text": "Ty\u0301r er melodiskur tungma\u0301lmur, og teir taka i\u0301bla\u0301stur fra\u0301 no\u0301gvum ymiskum st\u00f8\u00f0um, eg haldi man kallar hetta fyri viking metal, ella folk metal. Havi lisi\u00f0 no\u0301gv, i\u00f0 hava roynt at sett Ty\u0301r i\u0301 ba\u0301s, men ta\u00f0 er ikki so l\u00e6tt. Vanliga ver\u00f0ur Folk Metal, Power Metal, Viking Metal, og New Wave of British Heavy Metal nevnt."}, {"text_idx": "#000010", "text": "Men Ty\u0301r hava eisini eitt anna\u00f0 slag av seri\u00f8siteti, i\u00f0 eg eri minst li\u0301ka imponera\u00f0uar av. Vit sum vo\u0301ru b\u00f8rn og tanna\u0301ringar i\u0301 1980\u2019unum, vit lurta\u00f0u eftir tungma\u0301lmi og gittargudum vi\u00f0 o\u0301tru\u0301ligum soloum og to\u0301nleiki, sum var tekniskt sera imponerandi."}, {"text_idx": "#000011", "text": "Men so komu 90\u2019ini vi\u00f0 si\u0301nari ironisku distansu. To\u0301nleikurin bleiv grunge, punkuttur og Nirvana vendi \u00f8llum a\u0301 h\u00f8vdinum. Til si\u0301\u00f0st kundi man ikki sp\u00e6la eina go\u0301\u00f0a gittarsolo, uttan at smi\u0301la umberandi og siga nei tv\u00e6lt aftan a\u0301."}, {"text_idx": "#000014", "text": "S\u00e6tti og n\u00e6st seinasti bo\u0301lkurin a\u0301 skra\u0301nni a\u0301 Tungma\u0301lmi \u201993 var Wolfgang, i\u00f0 var manna\u00f0ur av so kendum monnum, sum Hera Joensen og Gunnar H. Thomsen, i\u00f0 seinni eru kendir u\u0301r Ty\u0301r."}, {"text_idx": "#000015", "text": "Bert tveir bo\u0301lkar lutto\u0301ku a\u0301 ba\u0301\u00f0um sto\u0301ru tungma\u0301lmskonsertunum i\u0301 byrjanini av ni\u0301tia\u0301runum, annar var Wolfgang. Ho\u0301ast bo\u0301lkurin enn var ny\u0301ggjur i\u0301 1993, so vo\u0301ru sto\u0301rar broytingar farnar fram. Trummuleikarin Ka\u0301ri Streymoy og sangarin Robin Walters vo\u0301ru farnir burturu\u0301r, og ny\u0301ggir limir vo\u0301ru Geislar trummarin Henning Nicodemussen og White Ox bassleikarin Einar Jacobsen, i\u00f0 leg\u00f0i bassin a\u0301 hyllina og tra\u00f0ka\u00f0i fram a\u0301 pallin sum sangari."}, {"text_idx": "#000016", "text": "Fyrstu fer\u00f0 eg hoyrdi Wolfgang var, ta\u0301 vit skipa\u00f0u fyri konsert vi\u00f0 eysturoyarbo\u0301lkinum Bad Habit i\u0301 Djo\u0301nastovu i\u0301 Havn. Vit i\u0301 MC-Ha\u0301r royndu at skipa fyri sm\u00e6rri konsertum i\u0301 Djo\u0301nastovu i\u0301 1992, fyri at fi\u0301ggja eina u\u0301tga\u0301vu, og fyri geva blo\u0301mandi to\u0301nleikali\u0301vinum ein pall at sp\u00e6la a\u0301. Bad Habit kendu vit fra\u0301 Stj\u00f8rnukonsertini, og bjo\u0301\u00f0a\u00f0u teimum til Havnar at sp\u00e6la. Ta\u0301 teir komu h\u00f8vdu teir ein upphitingarbo\u0301lk vi\u00f0, i\u00f0 var Wolfgang."}, {"text_idx": "#000020", "text": "I\u0301 mars 1993 skipa\u00f0i FUT fyri konsertini Tungma\u0301lmur \u201993. Ein konsert vi\u00f0 teimum bestu ma\u0301lms- og har\u00f0rokk bo\u0301lkunum i\u0301 F\u00f8royum. Tungma\u0301lmur \u201993 to\u0301k tra\u0301in upp eftir eftir Tungma\u0301lmi \u201992, i\u00f0 nakrir av har\u00f0aru f\u00f8roysku bo\u0301lkunum to\u0301ku stig til i\u0301 1992. Fyrsta a\u0301ri\u00f0 vo\u0301ru ta\u00f0 eg og Torkil Olsen, i\u00f0 vo\u0301ru h\u00f8vu\u00f0sfyriskiparar, men av ti\u0301, at tiltaki\u00f0 ikki bar seg fyrsta a\u0301ri\u00f0, og ti\u0301 eg var farin upp i\u0301 nevndina a\u0301 F\u00f8roya Undirhaldsto\u0301nleikarafelag, FUT, so valdu vit at lata FUT yvirtaka tiltaki\u00f0, i\u00f0 hesafer\u00f0 var\u00f0 hildi\u00f0 i\u0301 I\u0301tro\u0301ttarh\u00f8llini a\u0301 Ha\u0301lsi."}, {"text_idx": "#000021", "text": "Framf\u00f8rslan hja\u0301 Lisa S\u00e6r Dupult"}, {"text_idx": "#000022", "text": "Leygarkv\u00f8ldi\u00f0 gj\u00f8rdu f\u00f8royingar innra\u0301s a\u0301 Christiania, yvir 300 f\u00f8royingar komu saman i\u0301 fri\u0301sta\u00f0num i\u0301 Keypmannahavn har f\u00f8royskur dansur, f\u00f8royskur to\u0301nleikur og ein i\u0301slendskur trubadurur vo\u0301ru a\u0301 skra\u0301nni."}, {"text_idx": "#000024", "text": "Vi\u00f0 hugnaliga og stuttliga sp\u00e6lipla\u0301ssi\u00f0, i\u00f0, a\u0301\u00f0renn alt politiroki\u00f0 seinastu a\u0301rini, var eitt v\u00e6l vitja\u00f0 ma\u0301l fyri barnafamiljurnar a\u0301 eitt nu\u0301 Oyrasundskollegiinum, so\u0301tu tveir f\u00f8royingar og balla\u00f0u s\u00e6r eina sigarett. Vit heilsa\u00f0u uppa\u0301 og gingu vi\u0301\u00f0ari. Vit komu framvi\u00f0 kelduni til teknoljo\u0301\u00f0i\u00f0 eini veitslu uttan fyri Ma\u030anefiskeren, har n\u00f8kur hundra\u00f0 fo\u0301lk dansa\u00f0u og hugna\u00f0u s\u00e6r. Lukturin av hasji blandist vi\u00f0 luktin av donskum summari\u00f0."}, {"text_idx": "#000025", "text": "A\u0301 sja\u0301lvari Pusherstreet, har hasjhandilin plagdi at halda til i\u0301 s\u00f8lubu\u0301\u00f0um, var fest i\u0301 eitt sto\u0301rt ba\u0301l, og ungfo\u0301lk so\u0301tu rundan um ta\u00f0 og pra\u0301ta\u00f0u. Ein fri\u00f0s\u00e6la hvi\u0301ldi yvir fo\u0301lki. Klokkan var farin av 23.30, ta\u0301 f\u00f8royski dansurin skuldi vera, so vit fo\u0301ru inn i\u0301 Operaen. A\u0301 veg upp gj\u00f8gnum trappurnar, m\u00f8ttu vit einum ri\u00f0ili av f\u00f8royingum. Fyriskiparin Edmund Sofus Jacobsen fremstur og honum a\u0301 baki fo\u0301lk fra\u0301 dansifelagnum Fo\u0301tatra\u00f0k og a\u00f0rir f\u00f8royingar."}, {"text_idx": "#000027", "text": "Vi\u00f0 ba\u0301li\u00f0 so\u0301tu fo\u0301lk still og lurta\u00f0u, einki ho\u0301vasta\u0301k, bara eygleiddu og nikka\u00f0u vi\u00f0 til stevi\u00f0, einasta fer\u00f0in onkur reistist, var ta\u0301 ein to\u0301k mynd av dansinum."}, {"text_idx": "#000028", "text": "\u2013 Der ma\u030a ikke fotograferes her, seg\u00f0i ein ungur ma\u00f0ur vi\u00f0 myndamannin og myndato\u0301li\u00f0 var\u00f0 pakka\u00f0 burtur. Ta\u0301 seinasta \u00f8rindi\u00f0 var kv\u00f8\u00f0i\u00f0, klappa\u00f0i ba\u0301lfo\u0301lki\u00f0 og vit leita\u00f0u inn i\u0301 litf\u00f8gru h\u00f8lini i\u0301 Operaini. Alsamt fyltust h\u00f8lini, og ta\u0301 Ty\u0301r eina l\u00f8tu seinni fo\u0301r a\u0301 pallin rann sveittin av pannini hja\u0301 barrv\u00f8runum, og fat\u00f8lannleggi byrja\u00f0i at bukka undir fyri try\u0301stinum av fleiri hundra\u00f0 tystum f\u00f8royingum."}, {"text_idx": "#000029", "text": "Ljo\u0301\u00f0i\u00f0 var so sum so, men Ty\u0301r sp\u00e6ldu vi\u00f0 no\u0301gvari orku, og fo\u0301lk hugna\u00f0i s\u00e6r. Hesin bo\u0301lkur hevur eina serliga st\u00f8\u00f0u millum f\u00f8royingar, og kv\u00e6\u00f0arokkurin tykist at raka no\u0301gvar f\u00f8royingar beint i\u0301 hjarta. Hesa l\u00f8tuna ko\u0301ka\u00f0i frammanfyri pallin. Ho\u0301ast ljo\u0301sannleggi\u00f0 i\u0301 Operaen ivaleyst er eldri enn Christiania og minni\u00f0 enn flestu ljo\u0301sannlegg, i\u00f0 ver\u00f0a ny\u0301tt nu\u0301 a\u0301 d\u00f8gum. So var ljo\u0301si\u00f0 hja\u0301 Ty\u0301r o\u0301vanliga flott. Hetta komst av, at ljo\u0301sma\u00f0urin hja\u0301 Operaini ikki var komin hetta kv\u00f8ldi\u00f0, og F\u00f8roya no\u0301gv besti ljo\u0301sma\u00f0ur Egil B. Hansen, i\u00f0 var komin a\u0301 konsert, setti seg vi\u00f0 kn\u00f8ttarnar. Ta\u00f0 var o\u0301tru\u0301ligt at si\u0301ggja, hvussu no\u0301gv hann megna\u00f0i at fa\u0301a burturu\u0301r so li\u0301tlum. Eftir Ty\u0301r to\u0301k onkur annar yvir vi\u00f0 ljo\u0301skn\u00f8ttarnar, og hetta sa\u0301st ti\u0301anverri."}, {"text_idx": "#000030", "text": "I\u0301slendski trubadurin Petur Be\u0301n var n\u00e6stur a\u0301 pall. Hann var ju\u0301st afturkomin av SPOT-Festivalinum, har hann sp\u00e6ldi i\u0301 einum sjo\u0301nleikarhu\u0301si og fekk ikki f\u00e6rri enn seks av seks m\u00f8guligum stj\u00f8rnum fra\u0301 umm\u00e6laranum i\u0301 Gaffa. Hann er ein framu\u0301rskarandi sangari, ein feitur gittarleikari og hevur si\u0301tt heilt egna ljo\u0301\u00f0, men ho\u0301skar seg ivaleyst betur i\u0301 einum sjo\u0301nleikarahu\u0301si\u00f0 enn i\u0301 eini barr vi\u00f0 fullum f\u00f8royingum. Leygarkv\u00f8ldi\u00f0 hev\u00f0i hann trupult vi\u00f0 at fylla pallin eftir, at ein f\u00f8royskur tungma\u0301lmsbo\u0301lkur hev\u00f0i buldra\u00f0. Ta\u00f0 tyktist, stutt sagt, burturvi\u00f0 at leggja skra\u0301nna solei\u00f0is. Men Petur Be\u0301n vi\u0301sti greitt hvussu feitur hann er, hetta ho\u0301ast ikki no\u0301gv fo\u0301lk lurta\u00f0i. Heldur ikki Boys In A Band fingu sama li\u0301v i\u0301, sum Ty\u0301r hev\u00f0i fingi\u00f0. Men vi\u0301stu eisini hvi\u0301 teir eru F\u00f8roya besti ny\u0301ggi bo\u0301lkur. Sum heild var kv\u00f8ldi\u00f0 stak hugnaligt. No\u0301gv fo\u0301lk var komi\u00f0 saman, og tey hugna\u00f0u s\u00e6r. Skra\u0301in kundi veri\u00f0 uppbygd annarlei\u00f0is, t.d. vi\u00f0 at tey b\u00e6\u00f0i progressivu og kanska ikki li\u0301ka fo\u0301lkak\u00e6ru n\u00f8vnini millum f\u00f8royingar, Petur Be\u0301n og Boys In A Band kundu veri\u00f0 farin fyrst a\u0301 pall og Ty\u0301r kundi enda\u00f0 tiltaki\u00f0. Hetta hev\u00f0i gj\u00f8rt heildarupplivingina betri, og hev\u00f0i ivaleyst eisini gj\u00f8rt upplivingina hja\u0301 Petur Be\u0301n og Boys In A Band betri."}, {"text_idx": "#000031", "text": "Na\u0301ttarli\u0301vi\u00f0 millum f\u00f8royskar u\u0301tisetar i\u0301 Keypmannahavn hevur i\u0301 no\u0301gv a\u0301r veri\u00f0 savna\u00f0 um n\u00f8kur fa\u0301 a\u0301vi\u0301s st\u00f8\u00f0. F\u00f8royahu\u0301si\u00f0 hevur veri\u00f0 fast sta\u00f0 i\u0301 no\u0301gv a\u0301r, me\u00f0an st\u00f8\u00f0 sum gamla Gimle\u0301 a\u0301 Islandsbrygge, Skarv, Jaques og Laurits Betjent hava i\u0301 styttri ella longri ti\u0301\u00f0arskei\u00f0 savna\u00f0 no\u0301gvar f\u00f8royingar. Trupult hevur veri\u00f0 hja\u0301 ny\u0301ggjum st\u00f8\u00f0um at fa\u0301a fo\u0301tafesti, og royndir vi\u00f0 tilt\u00f8kum a\u0301 st\u00f8\u00f0um sum a\u0301 Nor\u00f0uratlantsbryggjuni, ny\u0301ggja mentanarhu\u0301sinum i\u0301 Islandsbrygge, N\u00f8rrebrohallen og Amager Bio hava havt heldur avmarka\u00f0a eydnu. Seinasta a\u0301ri\u00f0 hevur serliga Skarv veri\u00f0 mi\u00f0depilin i\u0301 f\u00f8royska na\u0301ttarli\u0301vinum i\u0301 Keypmannahavn og h\u00f8vu\u00f0sors\u00f8kin fyri hetta er Edmund Sofus Jacobsen, i\u00f0 skipar fyri to\u0301nleikinum a\u0301 Skarv. Edmund arbei\u00f0ir burturav vi\u00f0 at fyriskipa to\u0301nleikatilt\u00f8k i\u0301 Keypmannahavn og ta\u00f0 var eisini hann, i\u00f0 skipa\u00f0i fyri tiltakinum i\u0301 Operaen a\u0301 Christiania leygardagin. Hann sigur um ors\u00f8kina, til at tiltaki\u00f0 enda\u00f0i a\u0301 Christiania :"}, {"text_idx": "#000032", "text": "\u2013 At Operaen bleiv sta\u00f0i\u00f0 leygarkv\u00f8ldi\u00f0, var ti\u0301 at onki anna\u00f0 h\u00f8li i\u0301 Keypmannahavn var t\u00f8kt. Men hetta var ikki ein burturvi\u00f0 avger\u00f0, ti\u0301 tiltaki\u00f0 var v\u00e6l vitja\u00f0 vi\u00f0 yvir 350 gestum, harav mundu ivaleyst eini 300 vera f\u00f8royingar. Fleiiri av hesum komu beinlei\u00f0is u\u0301r The Irish Pub a\u0301 St\u00f8gnum, har dysturin millum F\u00f8royar og Italia var vi\u0301stur a\u0301 sto\u0301rski\u0301ggja, og millum hesi var hy\u0301rurin sera go\u0301\u00f0ur. Hetta pro\u0301gvar, at um skra\u0301in er no\u0301g spennandi, so kemur fo\u0301lk. Hetta hava vit eisini fleiri fer\u00f0 s\u00e6\u00f0 i\u0301 eitt nu\u0301 VEGA, har t.d. Atlantic Music Event hevur savna\u00f0 no\u0301gv fo\u0301lk."}, {"text_idx": "#000033", "text": "Millum christianittar var a\u0301hugi fyri tiltakinum, og fleiri av i\u0301bu\u0301gvunum i\u0301 fri\u0301sta\u00f0num vo\u0301ru komnir a\u0301 konsertina. Eisini sendi sjo\u0301nvarpsra\u0301sin Christiania TV fra\u0301 tiltakinum. Sjo\u0301nvarpsst\u00f8\u00f0in sendir a\u0301 Kanal K\u00f8benhavn, i\u00f0 sendur til meira enn eina millio\u0301n m\u00f8guligar hyggjarar i\u0301 Keypmannahavn og rundan um. Men til ber eisini at fylgja gongdini a\u0301 alnetinum. A\u0301 heimasi\u0301\u00f0uni sendi kanalin beinlei\u00f0is fra\u0301 tiltakinum i\u0301 Operaen, og i\u0301 n\u00e6stum ver\u00f0ur sendingin lagdar a\u0301 heimasi\u0301\u00f0una, at taka ni\u00f0ur."}, {"text_idx": "#000034", "text": "Tungma\u0301lmsrokkararnir i\u0301 Ty\u0301r hava skriva\u00f0 sa\u0301ttma\u0301la vi\u00f0 eysturi\u0301ska u\u0301tga\u0301vufelagi\u00f0 Napalm Records. Sa\u0301ttma\u0301lin umfatar allan heimin og er galdandi fyri fy\u0301ra u\u0301tga\u0301vur vi\u00f0 bo\u0301lkinum."}, {"text_idx": "#000036", "text": "Hetta er eitt felag, sum hevur tey r\u00f8ttu sambondini til ju\u0301st tann a\u0301hoyrarabo\u0301lkin, i\u00f0 Ty\u0301r vendir s\u00e6r til. So hetta tykist at vera eitt upplagt samstarv. Heri Joensen u\u0301r Ty\u0301r sigur eisini, at teir eru sera v\u00e6l n\u00f8gdir vi\u00f0 sa\u0301ttma\u0301lan, i\u00f0 hevur veri\u00f0 ha\u0301lvt anna\u00f0 a\u0301r i\u0301 umbu\u0301na. Heri sigur, at fyrsta tilbo\u00f0i\u00f0 ikki var fi\u0301ggjarliga n\u00f8ktandi, men felagi\u00f0 vi\u0301sti alla ti\u0301\u00f0ina no\u0301gvan a\u0301huga i\u0301 bo\u0301lkinum, og vi\u00f0 ti\u0301\u00f0ini og tingingum er pri\u0301surin somulei\u00f0is farin upp. Heri vil to\u0301 ikki siga, hvussu no\u0301gvan pening bo\u0301lkurin f\u00e6r burturu\u0301r hesum."}, {"text_idx": "#000038", "text": "Napalm Records hava sett Ty\u0301r i\u0301 samband vi\u00f0 umbo\u00f0sfelagi\u00f0 Listen Up, i\u00f0 somulei\u00f0is mest f\u00e6st vi\u00f0 tungma\u0301lm og har\u00f0an rokk. Hetta felag hevur skipa\u00f0 fyri konsertfer\u00f0um um allan heim, eisini a\u0301 go\u0301\u00f0um tungma\u0301lmsmarkna\u00f0um sum Fjareystur og USA. Ty\u0301r og Listen Up hava skriva\u00f0 umbo\u00f0ssa\u0301ttma\u0301la fyri allan heimin uttan F\u00f8royar. Heri sigur, at teir ikki hildu, at ta\u00f0 skuldi gerast ney\u00f0ugt hja\u0301 f\u00f8royskum fyrireikarum at ringja til Eysturri\u0301ki\u00f0 fyri at fa\u0301a Ty\u0301r at sp\u00e6la fyri seg. Hann sigur, at Listen Up longu hevur lagt eina summar konsertfer\u00f0 til r\u00e6ttis vi\u00f0 konsertum kring Evropa."}, {"text_idx": "#000039", "text": "I\u0301 juni fer bo\u0301lkurin so i\u0301 uppt\u00f8kuh\u00f8li\u00f0, at taka n\u00e6stu fl\u00f8guna upp. Hon kemur v\u00e6ntandi i\u0301 handlarnar i\u0301 September. Hetta ver\u00f0ur ein ny\u0301ggj uppliving hja\u0301 teimum, at kunna fara i\u0301 uppt\u00f8kuh\u00f8li\u00f0 uttan at hugsa um fi\u0301ggjarligukarmarnar hja\u0301 fl\u00f8guni. Ti\u0301 hesum tekur u\u0301tga\u0301vufelagi\u00f0 s\u00e6r av."}, {"text_idx": "#000042", "text": "Onkur hev\u00f0i hug at finnast at skra\u0301nni fri\u0301ggjakv\u00f8ldi\u00f0, at seta kv\u00e6\u00f0arokkbo\u0301lkin Ty\u0301r at sp\u00e6la aftan a\u0301 Brian McFadden kundi kanska tykjast l\u00f8gi\u00f0. Men Ty\u0301r sm\u00e6ddust ikki burtur, og teir fy\u0301ra to\u0301nleikararnir tyktust slettis ikki merktir av, at eitt heimsnavn hev\u00f0i sta\u00f0i\u00f0 a\u0301 pallinum beint a\u0301\u00f0renn teir. Ty\u0301r go\u0301vu a\u0301hoyrarunum eina framu\u0301r konsert, sum var\u00f0 ein tann besta a\u0301 festivalinum, og sum var tann besta festivalkonsertin hja\u0301 Ty\u0301r i\u0301 summar."}, {"text_idx": "#000043", "text": "Kv\u00e6\u00f0i, vi\u0301sur og tungma\u0301lmsl\u00f8g vo\u0301r\u00f0u framf\u00f8rd ordiliga v\u00e6l, og eina l\u00f8tu var fremsti partur av Va\u0301gsb\u00f8i umskaptur til eitt sto\u0301rt dansigo\u0301lv, j\u00f8r\u00f0in skalv ta\u0301 ung sum gomul slo\u0301u ring, og dansa\u00f0u til Ormin Langa. Hendan rokktulkingin hja\u0301 Ty\u0301r av mergja\u00f0a kv\u00e6\u00f0num er vor\u00f0in fo\u0301lkaogn i\u0301 F\u00f8royum, og er vor\u00f0in ein livandi partur av okkara mentan. Hon rakar f\u00f8roysku fo\u0301lkasa\u0301lina beint i\u0301 hjarta. Eisini Regin Smi\u00f0jur og O\u0301lavur Riddararo\u0301s fingu go\u0301\u00f0a mo\u0301tt\u00f8ku."}, {"text_idx": "#000044", "text": "O\u0301lavur Riddararo\u0301s var sum vanligt ringast framf\u00f8rda lagi\u00f0 a\u0301 konsertini, versini liggja solei\u00f0is i\u0301 to\u0301naleguni, at Heri ljo\u0301\u00f0ar sera kroystur, ta\u0301 hann syngur tey. Hetta er sera synd, ti\u0301 tolkiningin av kv\u00e6\u00f0num er annara sera go\u0301\u00f0. Men ney\u00f0ugt er, at teir flyta versini ni\u00f0ur, ti\u0301 sum er, riggar ta\u00f0 ikki. Heri hevur annars tiki\u00f0 seg no\u0301gv fram, sum sangara og syngur heilt v\u00e6l."}, {"text_idx": "#000045", "text": "Hail to the Hammer gj\u00f8rdist eitt slag av h\u00e6ddarpunkti. Lagi\u00f0 er eitt gott gamalt tungma\u0301lmslag, og var\u00f0 framf\u00f8rt vi\u00f0 r\u00e6tta tungma\u0301lmsanda, byrjanin var tung og o\u0301nd, og ljo\u0301\u00f0a\u00f0i av mi\u00f0\u00f8ld. Endin var ein trummisolo, sum buldra\u00f0i og braka\u00f0i."}, {"text_idx": "#000046", "text": "Seinasta lagi\u00f0 hja\u0301 bo\u0301lkinum var ta\u00f0 vanliga so go\u0301\u00f0a \u201cSand in the wind\u201d, men ta\u00f0 rakti onganti\u0301\u00f0 t\u00e6r veruligu h\u00e6ddirnar, framf\u00f8rslan tyktist ikki heilt so kekka hesa l\u00f8tuna teir sp\u00e6ldu hetta lag. Men ta\u0301 teir komu u\u0301t aftur at sp\u00e6la eitt eykalag, sp\u00e6ldu teir lagi\u00f0, sum a\u0301hoyrararnir h\u00f8vdu ro\u0301pt eftir eina l\u00f8tu: \u201cRamund hin unge\u201d, og hetta framu\u0301rskarandi lag var ein orkubumba, sum fekk ordiligt li\u0301v i\u0301 fj\u00f8ldina."}, {"text_idx": "#000048", "text": "Bo\u0301lkurin hevur seinnu a\u0301rini tiki\u00f0 seg no\u0301gv fram, og kv\u00e6\u00f0ini fingu a\u0301 seinnu fl\u00f8guni \u201cEric The Red\u201d ein enn st\u00f8rri leiklut i\u0301 to\u0301nleikinum. I\u0301 tungma\u0301lmsheiminum hja\u0301 Ty\u0301r riggar hetta o\u0301tru\u0301liga v\u00e6l. Bo\u0301lkurin er stutt sagt ein knasandi go\u0301\u00f0ur og sera egin tungma\u0301lmsbo\u0301lkur. Teir liva fyri to\u0301nleikinum, og ganga upp i\u0301 ta\u00f0 vi\u00f0 hjarta og sa\u0301l, ta\u00f0 er ordiliga stuttligt at si\u0301ggja hvussu no\u0301gv teir meina ta\u00f0."}]